text: Kroatia vann aftur eftir brotssparkskapping
text: #000001
text: Tað skuldi meira enn 90 minuttir til, og meira enn 120 minuttir til, fyri at avgera seinastu fjórðingsfinaluna. Russland og Kroatia spældu ein inntensan og sera spennandi dyst í Sochi, har tað endaði við, at kroatisku favorittarnir vóru omaná Russland spældi sera verjukent í áttandapartsfinaluni ímóti Spania. Vertirnir søktu meira at í kvøld, men kroatar høvdu bóltin væl meira, og russarar stóðu ofta djúpt og sera kompakt. Tað var Russland, sum legði seg á odda við einum dreymamálið, tá hálvur tími var leiktur. Denis Cheryshev spældi bandaspæl við Artem Dzuba, vinstrabeinti leikarin tók eitt gott trekk, og smekkaði til úr 25 metrum. Cheryshev rakti bóltin frálíka væl og gróthart, og Danjiel Subasic hevði ongan møguleika. Tað tók tó ikki leingi til Kroatia svaraði aftur. Nakrar skjótar og góðar alveringar splittaðu russiska liðið, og so kundi Mario Mandzukic leggja bóltin inn í pannuna á Andrea Kramaric. 1-1 í hálvleikinum og hóast nakrar møguleikar báðar vegir í 2.hálvleiki, so skuldi longd leiktíð til fyri at avgera dystin. Har vóur kroatar betri frá byrjan, og eftir 101 minuttir kom eitt hornaspark úr høgru. Verjuleikarin Vida fekk høvdið á bóltin, og hann sníkti seg inn um stólpan. Talan var um fyrsta málið, ið er skorað í longdari leiktíð í hesum endaspælinum. Russland vildi tó ikki leggja seg, og spældi frálíkt seinastu 20 minuttirnar har kroatar komu undir trýst. Í 115 minutti fekk Russland fríspark beint uttanfyri brotsteigin til høgru. Innskifti Alan Dzagoev legði ein frálíkan bólt innfyri, og har fekk Mario Fernandes høvdið á hann. 2-2 og so fóru liðini til brotsspørk – annar dysturin á rað at bæði liðini spældu 120 minuttir og endaðu í brotssparkskapping. Eins og ímóti Danmark so avgjørdi Ivan Rakitic við seinasta sparkinum, har Barcelona-leikarin aftur var sera tryggur. Russarar brendu tvey, meðan Igor Akinfeev hesaferð bert fekk fatur á einum skotið. Russland fellur við æru og eftir hart stríð, meðan Kroatia aftur spælir eg víðari eftir 120 minuttir og brotssparkskapping. Nú er Ongland á skránni hjá frálíka Luka Modric og co. Fyri aðru ferð er landið víðari til hálvfinaluna í HM. Fyrru ferð var fyri 20 árum síðaniRussland - Kroatia 2-2(1-1) 5-6 eftir brotssparkskapping
text: #000003